A BIZOTTSÁG 1228/2002/EK RENDELETE
(2002. július 8.)
az egyes tartósított gombákra vonatkozó behozatali engedélyek kiadásáról és a 1218/2002/EK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 453/2002/EK rendelettel[1] módosított, a tartósított gombákra vonatkozó közösségi vámkontingensek megnyitásáról és kezeléséről szóló, 1995. szeptember 6-i 2125/95/EK bizottsági rendeletre[2] és különösen annak 6. cikke (4) bekezdésére,
mivel:
(1) A 2125/95/EK rendelet 6. cikkének (4) bekezdése megállapítja, hogy amennyiben a kérelmezett mennyiségek meghaladják a rendelkezésre álló mennyiséget, a Bizottságnak átalányjellegű százalékos csökkentést kell meghatároznia, és a további kérelmek tekintetében fel kell függesztenie az engedélyek kiadását.
(2) A 2125/95/EK rendelet 4. cikke (1) bekezdésének a) pontja alapján a Kínából származó termékekre 2002. július 1-jén és 2-án kérelmezett mennyiségek meghaladják a rendelkezésre álló mennyiségeket. Meg kell tehát határozni a kiadható engedélyek mértékét, és hogy milyen hosszú időre kell az összes további kérelem tekintetében az engedélyek kiadását felfüggeszteni.
(3) Egy ellenőrzés rámutatott arra, hogy az egyes tartósított gombákra vonatkozó behozatali engedélyek kiadásáról szóló 1218/2002/EK rendelet az összes érintett gazdasági szereplőre kiható egyértelmű hibákat tartalmaz. Ezt a rendeletet hatályon kívül kell helyezni az ezt helyettesítő másik rendelet hatálybalépésének időpontjával.
ELFOGADTA EZT A RENDELETET:
1. cikk
A 2125/95/EK rendelet 11. cikkének (1) bekezdésében megállapított szövegre tekintettel az említett rendelet 4. cikke (1) bekezdésének a) pontja alapján a Kínából származó termékekre 2002. július 1-jén és 2-án kérelmezett és a Bizottságnak 2002. július 3-án benyújtott behozatali engedélyeket a kérelmezett mennyiség 19,23 %-ára ki kell adni.
2. cikk
A 2125/95/EK rendelet alapján a Kínából származó termékekre kérelmezett behozatali engedélyek kiadását a 2002. július 3-tól december 31-ig terjedő időszakban benyújtott kérelmek tekintetében fel kell függeszteni.
3. cikk
Az 1218/2002/EK rendelet hatályát veszti.
4. cikk
Ez a rendelet 2002. július 9-én lép hatályba.
Rendelkezéseit 2002. július 6-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. július 8-án.